JohanHeinsen/ENO huggingface dataset:
Viborger Samler, 1840-05-30
Præsidenten Rosas har gjort den franske Admiral Dupotet følgende Forslag til Fredens Gjenoprettelse imellem Frankerig og den argentinske Republik, Fristaten afsender til de Franskes Konge en befuldmægtiget Minister for at udjævne de imellem disse Lande opstaaede Differentser; Blokaden ophæves strax, og Øen Martin=Garcia tilbageleveres Fristaten; 3) De Franske behandles i Buenos Ayres som Jndfødte; de af franske Undersaatter fremførte Fordringer og Skadeserstatning ordnes i Frankerig, ved den argentinske Minister; de Vaaben og den Krigsmunition, som Admiralen eller franske Agenter have leveret Oprørerne, der forstyrre den offentlige Fred og angribe Rosas's lovmæssige Regjering, tilbagefordres inden 40 Dage. Det første Resultat af Antagelsen af disse Betingelser fra den franske Admirals Side er iøvrigt Gjen udvælgelsen af Rosas til Præsident for de følgende 5 Aar. - Det er vist, at det franske Ministerconseil har taget de udhævede Forslagsartikler under Overveielse. Moniteuren beretter, at Commissionen er med Ministeriet enigt om at bisætte Napoleons jordiske Levninger i Jnvalidernes Kirke.
Viborger Samler, 1840-05-30
Spanien. Telegraphisk Depesche. Den commanderende General for den 20de Militairdivision til Krigsministeren og Conseilspræsidenten. Bayonne, den 18de Mai. Regjeringens Tropper, anførte af General ODonnell, have den 11te Mai besat Cantavieja uden Sværdslag. Fortet var forladt af Jnsurgenterne.
Viborger Samler, 1840-05-30
J Catalonien gjøre saavel Christinerne som Carlisterne store Anstrengelser, der bebude en snart forestaaende afgjørende Begivenhed.
Viborger Samler, 1840-05-30
Stridighederne imellem England og Neapel.
Viborger Samler, 1840-05-30
Kongen er afreist til Messina, for at bivaane de der stationerede Troppers krigerske Øvelser. Man forsikkrer, at Kongen har givet den franske Gesandt, Hertugen af Montebello, det Tilsagn, at han angaaende Stridspørgsmaalet med England uigienkaldelig vil underkaste sig Frankerigs Voldgiftskjendelse, saa at man vel ikke behøver at frygte for et nyt Udbrud af Fiendtlighederne.
Viborger Samler, 1840-05-30
Storbritannien og Jrland. London, d. 22de Mai. Ministerne have lidt et Nederlag. Sir William Somervilles Amendement, understøttet af Colonialminister Lord John Russell, forkastedes i Forgaars med en Majoritet af 3 Stemmer. (301 imod 298 Stemmer.) Atter klage de ministerielle Blade over de Liberales Lunkenhed og Forsømmelighed, saaledes skulle ved den anførte vigtige Afstemning 16 ministerielle Medlemmer have været fraværende; af Toryerne manglede kun 1 Medlem. Ministrene ville desuagtet ikke nedlægge deres Embeder, ikke heller har den ugunstige Afstemning yttret noget skadeligt Jndtryk paa Børsen. Udslaget gjorde Lord Howick og Wood, der tilligemed Ainsworth denne Gang stemte mod Ministeriet. De have imidlertid erklæret at ville modsætte sig billen, saafremt ikke de væsentligste Artikler modificeredes i Comiteen. Det bør iøvrigt bemærkes, at Lord Howick, en Søn af Grev Grey, og Wood, Grevens Svigersøn, stedse have yttret Uvillie imod den store irske Folketribun - O'Connell – paa Grund af Dennes stærke Uvillie imod Grev Grey.
Viborger Samler, 1840-05-30
Morning Post meddeler i Breve fra Constantinopel, af 29de April nærmere Efterretning om Circassiernes sidste heldige Foretagender. Foriet Tuabs er tilligemed tre andre mindre Puncter faldet i Bjergbeboernes Hænder. Jndtagelsen af det stærke Hovedfort Nicolaus har vakt stor Sensation. Fæstningen Gelendschick undsattes af den russiske Flaade.
Viborger Samler, 1840-05-30
Polen. J Hovedstaden Warschau gjøres store Forberedelser til at modtage det russiske Keiserpar, hvis Ophold der imidlertid ikke vil være af lang Varighed.
Viborger Samler, 1840-05-30
Fra Odessa erfares, at Troppeindskibningerne ere begyndte i Havanna ved det sorte Hav. Men alt hentyder paa, at de indskibede Krigere ikke ere bestemte til Circassien. Efterretninger og Biskoppen af Podlachiens Bortførelse og Fangenskab stadfæstes. For kort Tid siden ud stededes Befaling til Kongeriget Polens 8 Biskopper og at bekjendtgjøre i Kirkerne alle keiserlige Ordonancer, De 7 Biskopper efterkom denne befaling; kun Biskoppen i Woiwodskabet Podlachien vovede at modsætte sig. en ærbødig Skrivelse til den russiske Statholder udviklede han Grunden, hvorfor hans Samvittighed ikke tillod ham at opfylde den ham tilstillede Befaling. Jntet Svar paafulgte; men efter nogle Ugers Forløb omringedes ved Nattetid Bisperesidentsen af russiske Dragoner, en Politiofficiant traadte ind i Prælatens Værelser og befalede ham at stige ind i den Vogn, der holdt for Døren. Biskoppen er transporteret til Mohilew, hvor han holdes under streng Bevogtning.
Viborger Samler, 1840-05-30
Handels- og Skibs=Efterretninger. London, den 22de Mai. J denne Uge have vi havt koldt Veirligt og i nogle Nætter næsten Frost, hvorved Vegatationen er sat tilbage. – J Hvede er Afsætningen langsom; Byg temmelig søgt til Mandagspriserne.
Viborger Samler, 1840-05-30
Kjøbenhavn, den 25de Mai. Fra Riga er indløbet Efterretning af 16de De, at Dampskibet Vulture, Wylde, er paa sin første Reise fra London til St. Petersborg strandet ved Arensburg paa Øen Øsel, og, som de den 15de til Riga ankomne Passagerer mene, totalt forliist. Værdien af Ladningen, der meest bestod af Jndigo, beløber sig, som man troer, til Lstl. 150,600, og af Skibet til Lstl. 40,000
Viborger Samler, 1840-05-30
Jndenlandske Efterretninger.
Viborger Samler, 1840-05-30
Kjøbenhavn. J Løverdagsaftes fandt Festforestillingen i Anledning af Deres Majestæters Sølvbryllup Sted i det kgl. Theater. Etatsr. Oehlenschlager havde i denne Anledning omarbeidet sit bekjendte Eventyr Fisteren, og under Titel af Fiskeren og hans Børn indrettet det for Stenen Secretair Hartmann havde componeret Musiken hertil. Med al Agtelse for vor store Digter troe vi ikke at sige formeget ved at yttre, at denne Omarbeidelse vist neppe kan kaldes heldig eller taale nogen Sammenligning med den, der er bleven "Aladdin, til Deel, og som ved en naturlig Jdecassociation maa opstille sig, naar man seer "Fiskeren og hans Børn gaae over Scenen. Vi kjende alle det gamle østerlandske Eventyr om Fiskeren, det har moret os at høre det fortælle og at læse det; men Jllusionen svækkes formeget ved at see det paa Scenen; de smukkeste, meest poetiske Steder faae ved den Udførelse, som bliver dem tildeel og Maaden, hvorpaa de stilles og for vor Øie, et latterligt Anstrøg og fremkalde aldeles ikke den tilsigtede Virkning. Vi troe ikke, at Stykket vil holde sig længe paa Repertoiret og ialfald vil det vistnok aldrig modtages med det bifald og den velfortjente Paaskjønnelse, som med Rette blev dets malm= og værdifulde Forgænger tildeel. - Hr. Hartmann har, ved Compositionen, af den overordentlig smukke Musik flettet en ny Blomst i den Krands, som Tonerne have skjænket deres Yndling. -At iøvrigt Stykket var udstyret med megen Pragt og fortrinligt malede effectfulde Decorationer og Alt muligt var anvendt for at iklæde det en saa smuk ydre Ramme som muligt, geraader Theaterdirectionen til Ære, men vil dog vistnok ene ikke være istand til at kunne hævde det den Plads paa Scenen, som Jngen mere end vi, hvis det havde kunde taalt en Sammenligning med Digterens øvrige Mesterværker, vilde have ønsket det. Deres Majestæter bleve saavel ved deres Jndtrædelse i den kgl. Loge i hvilken Anledning en af Stykkets Forfatter skreven Sang blev afsungen paa den bekjendte Folkemelodi: "Kong Christian stod ved høien Mast, – som efter Forestillingen hilset med almindelig og længe vedvarende Jubel. (Da.)
Viborger Samler, 1840-05-30
General-Toldkammeret og Commerce-Collegiet har troet at være beføiet til at lade anlægge Sag imod den kongelige Fuldmægtig i Vestindien, Candidatus juris Edvard August Heilbuth paa Grund af en af ham i Nr. 116 af dette Blads indeværende Aargang for Tirsdagen den 28de April indført Artikel, som er undertegnet med hans Navn, og det har i den Anledning ladet de fornødne befalinger afgaae til hans Værneting i St. Croix. Hr. Heilbuth har i det nærværende Tilfælde den Fordeel, som ikke altid indtræffer for de tiltalte Forfattere, at hans Artikel ikke er foreløbigen supprimeret, og den offentlige Mening vil saaledes have Leilighed til at udtale sig om, hvorvidt den deeler høibemeldte CollegiumsAnskuelser om Trykkefrihedssagen og dets Jdeer om civile Embedsmænds Underordnings- og Lydigheds=Forhold. (Kbhp.)
Viborger Samler, 1840-05-30
J Anledning af Politistokkenes Virksomhed ved Hurraraabet udenfor Procur. Christensens Bopæl siger "Fædrelandet: "Vi vide ikke, hvorledes Politiet vil forsvare en saadan Fremfærd; det har hidindtil ikke paa nogen Maade været betragtet som noget ulovligt at udbringe et Hurra, og det forekommer os aabenbart, at naar Politiet havde ifinde at opføre sig saaledes som steet, havde det været dets Pligt, derom iforveien at underrette Publicum, og det er et stærkt Beviis paa, hvormeget dette taaler, at der ikke forleden Aften skeete alvorlige Ulykker. Vi opfordre Politiet til at bekjendtgjøre, hvis det troer sig berettiget dertil, at det vil prygle Publicum ved alle Leiligheder og hver Gang det vil raabe Hurra, enten dette skeer den 28de Mai paa Kongens Nytorv eller den 18de September paa Sorgenfri.
Viborger Samler, 1840-05-30
Om den 22de og 23de Mai findes i "Dagen" en Artikel, af hvilken vi meddele Slutningen: "Vi opfordre enhver retsindig og veltænkende Fædrelandsven, til at overveie, hvad der er skeet paa Kjøbenhavns Gader disse to Aftener, hvad det var for Mennesker, der handlede, og hvorvidt de vare voxne fra Stokken. Vi tvivle da ikke paa, at alle Veltænkende jo nu ville være enige med os om, at Pøblen maa modarbeides, og at dertil behøvedes en sindig og rolig Sammenholden af de Velsindede. J saa Fald er der aldeles ingen Fare paa Færde, thi da gaaer Uordenen over af sig selv; i modsat Fald kan den - derom tvivler nu sikkert Jngen - i føre til albørlige Begivenheder, som altid kunne blive en Følge af at raa og udanne Pøbel sætter sig op imod Borgernes Værn, Politiet, der dog vel maa vogte sig for at ville være andet: da vil det altid finde Medhold hos alle Fornuftige og Velsindede."
Viborger Samler, 1840-05-30
Kjøbenhavns Børs=Cours, den 26de Mai. Hamborg 2 M. - a vista 197. Species 200. Obligationer (uden Renter) 97 1/2. Nationalbank-Obligationer (af Laanet den 4de Februar 1820) 102 a 102 1/2 Rbd. r. S. Disconto 4 pCent Nationalbank=Actier 81.
Viborger Samler, 1840-05-30
Ved Tallotteriets 1323de Trækning i Wandsbeck, den 26de Mai, udkom: No. 6. 51. 76, 78, 29.
Viborger Samler, 1840-05-30
Paa 6te Søndag efter Paaske prædiker Hr. Pastor Hindberg i Domkirken, i Søndresogns Kirke Hr. Pastor Ursin.
Viborger Samler, 1840-05-30
AVERTISSEMENTS. Efter Forsynets urandsagelige Villie blev min kjære Moder Hedevig Cathrine Sthyr, født Hald, Enke efter forlængst afdøde Kammerraad og Herredsfoged Peter Sthyr, bortkaldt fra denne Verden til hine Lysets bedre Egne afvigte 25de d. M. om Aftenen, efter saa Dages Sygeleie. Hendes Levedage bragte hun til 67 Aar og 2 Maaneder. Med dyb Vemod opfylder jeg en sonlig Pligt, i det jeg, paa fraværende 2de Sødskendes og egne Vegne, herved bringer dette Sorgens Budskab til Slægt og Venner. Viborg, den 27de Mai 1840. C. Schr.
Viborger Samler, 1840-05-30
Undertegnede, der har nedsat sig her i Byen som Skomagermester, anbefaler sig til de ærede Jnden- og Udenbyes, som ville betroe mig deres Arbeide, hvilket jeg stedse skal bestræbe mig for at levere solid og billigt. Min Bopæl er ved Hjørnet af Vestergade og Gravene. Viborg, den 28de Mai 1840. C. Hammershøy.
Viborger Samler, 1840-05-30
Litteraire Anmeldelser. Ove Chr. Dreiers Digte. 2den Samling. Ved Mathias Dreier. 80 s. Serventen. Novelle af Frederik Soulie, overs, af J. Davidsen. 1 Rbd. 72 s. Pødenphanth, Fragmenter af en Dagbog holden paa en Reise i Sverrig.
Viborger Samler, 1840-05-30
Røvercapitainen Ferrando Ferrandini. En romantisk Historte fra det attende Aarhundrede, overs, af Rabbek. 2den Udgave. 2 Rbd. Den gamle danske og norske raske Søgnt. Efter en gammel Socaptains efterladte Papirer. 32 s. Musæus Folkeventyr, overs. af Schaldemose. 1 D. 2den Halvdeel. 32 s. Høst, Conversationslexicon for alle Stænder. 2 H. 48 s. Steenfeldt, bemærkninger angaaende Beskatningsmaaden i de danske Kjøbstæder. 32 s.
Viborger Samler, 1840-05-30
Juridisk Tidsskrift. 36 B. 2 Rbd. Faaes hos P. C. Kabell.
Viborger Samler, 1840-05-30
Placat. Onsdagen den førstkommende 3die Juni, Formiddag Kl. 11, bliver paa Viborg Raadhuus foretaget Licitation over Jstandsættelse af Landeveiene til Holstebroe, Løgstøer og Ringkjøbing over Viborg Kjøbstads Grund, efter de Conditioner, som bekjendtgjøres ved Licitationen og, tilligemed 1. Overslagene, forinden ere til Eftersyn her paa Comptoiret. Efter Constitution. Viborg, den 18de Mai 1840. A. Holm.
Viborger Samler, 1840-06-01
68 Aarg. No. 86. Kongelig allern, privilegeret. Storidende. Vivor Forsendes med Brevposten i Danmark og Hertugdømmerne. Haan Mandagen den 1ste Juni 1810. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-06-01
Udenlandske Efterretninger. Storbritannien og Jrland. London, d. 22de Mai. Statssecretairen for Jrland, Lord Morpeth, underrettede i den irske General-Procurators Navn Underhuset om, at Denne og føie Tid vilde forelægge Huset en Bill om Valg=Registreringsvæsenet i Jrland, – en Anmeldelse, der modtoges med stærke Glædesraab af hele Huset, af de Ministerielle, fordi de nære det Haab at kunne paa inddirect Maade tilintetgjøre Virkningen af Lord Stanleys Bill om samme Gjenstand, – Toryerne, fordi de vente, ogsaa ved denne nye Bill at faae Majoriteten paa deres Side, og da at kunne med desto større Sikkerhed styrte Ministeriet. Lord Stanley bestemte, at Comite=Behandlingen af hans Bill skulde finde Sted den fjerde Juni, og Lord John Russell erklærede derefter, at, da det var hensigtsmæssigt at kiende de Grundsætninger, efter hvilke Regjeringen havde isinde at reformere Valg-Registreringsanliggendet, vilde han den 26de Mai fremkomme med sin Bill for England angaaende denne Gjenstand, og General-Sollicitor for Jrland ligeledes paa samme Dag med Billen for Jrland. Man seer saaledes, at Ministrene ville anvende ethvert Middel, der staaer i deres Magt, for at bekæmpe, og om muligt kuldkaste Lord Stanleys Bill. Cathedralkirken i York har atter lidt betydeligt. Den 21de Mai, om Aftenen Kl. 9, udbrød en voldsom Jld i denne Bygnings vestlige Deel, og endskjøndt alle Anstalter gjordes for at slukke Jlden, kunde man dog først Kl. 3 om Morgenen blive Herre over Jldens Magt. Man troer, at Uforsigtighed fra de i Kirken sysselsatte Arbeideres Side har været Aarsag til denne sørgelige Begivenhed. Det sydvestlige Taarn og Kirkens Tag er ødelagt. J Aaret 1829 stak en Vanvittig, ved Navn Martin, Jld paa Kirken, og den Gang afbrændte den østlige Deel af denne mærkelige Bygning.
Viborger Samler, 1840-06-01
Preussen. Berlin, den 14de Mai. J Nat mistede Kongeriget en udmærket Minister i Friherre von Altenstein. J længere Tid, siger Augsb. Allg. Zeit. led den Afdøde af Brystvattersot. Hans Bortgang er saa meget mere at beklage, som den indtræffer paa en for det hele preussiske Underviisningsvæsen meget critisk Tid, da et efter nye Forandringer higende Parti er optraadt med Heftighed, for at angribe de classiske Studier, – Grundlaget for al dybere Dannelse.
Viborger Samler, 1840-06-01
Under 17de Mai skrives der fra Berlin, at Kongen, der endnu stedse er meget lidende, blev stærkt rystet ved Efterretningen om Minister v. Altensteins Død.
Viborger Samler, 1840-06-01
Nyeste Postefterretninger. Storbritannien og Jrland. London, d. 26de Mai. Dampskibet "Great Western" er efter 14 Dages Overfart ankommet fra Nework til Bristol med 137 Passagerer og 100,000 £. i Contanter. Efterretningerne fra New=York melde, at det forestaaende Præsidentvalg beskæftiger alle Gemytter, og som det synes, er der temmelig megen Udsigt for General Harrison, van Burens Modstander, til at erholde Præsidentskabet. Directe Efterretninger fra Buenos=Ayres af 21de Marts (altsaa af nyere Dat. end de til Frankerig ankomne) stadfæste den eenstemmige Gjenudnævnelse af Rosas til Præsident for Fristaten. Resultatet af den 4 Timers Conference imellem Adm. Dupotet og MinisterArana ombord paa et britisk Skib var ikke bekjendt i Hovedstaden; men Blokaden fortsattes med lige Strenghed.
Viborger Samler, 1840-06-01
Flere Blade meddele Capt. Smiths Notification af 8de Jan., hvorved Capitainen, ifølge Capitain Elliots Befaling, erklærer Staden Canton i Beleiringstilstand, fordi en britisk Undersaat, ved Navn Grizzle, holdes fangen af de chinesiske Auctoriteter. Man er tillige i Besiddelse af et Aftryk af den chinesiske Commissair Lins Proclamation af 5te Jan., hvori, efter den chinesiske Keisers befaling, alle de Forbrydelser, Capt. Elliot har begaaet, opregnes.
Viborger Samler, 1840-06-01
Dronningens Fødselsfest feiredes igaar ved talrige Diners, givne af Ministrene og andre Statsauctoriteter og ved Jllumination i flere af Stadens Qvarterer. Dronningen selv holdt et Lever. – Det ministerielle Blad, the Globe har benyttet Leiligheden til følgende Anmeldelse: "Den almindelige Glæde paa denne store Nationalfestdag forføies væsentlig ved den Meddelelse, vi ere istand til at bringe, og angaaende hvilken vi allerede for længere Tid siden have givet Hentydninger. Det er ikke længere underkastet Tvivl om, at Hs. Majestæt befinder sig i en Tilstand, der lover at opfylde alle hendes loyale Undersaatters Forhaabninger og at sikkre Thronfølgen i den directe Linie. – Toryerne have seiret ved Parlements valgene i Ludlow, som i Cambringe.
Viborger Samler, 1840-06-01
Fra Hamborg meldes under 29de Mai, at Villiers's Andragende om at Huset skulde træde sammen i en Comite, for at raadslaae og Kornlovene, er forkastet med 300 imod 177, altsaa med en Majoritet af 123 Stemmer.
Viborger Samler, 1840-06-01
Frankerig. Paris, den 24de Mai. Marschal Clauzel, Præsident i den angaaende Napoleons Aske nedsatte Commission, har oplæst i de Deputeredes Kammer Commissionens Betænkning, ifølge hvilken den afdøde Helts Aske skal bisættes i Jnvalidernes Kirke, at der desuden til Ære for den afdøde Keiser skal opreises en Eqvesterstatue paa en af de offentlige Pladser i Paris, at flere Fartøier skulle ledsage Prindsen af Joinvilles Fregat til St. Helene, at en større Escadre skal slutte sig til de til Klippesen afsendte Skibe, og at den forlangte Credit skal forhøies til 2 Mill. Fres. Der siges med Bestemthed, at Las Casas vil gjøre Kammeret det Forslag: at tilbagekalde alle Prindserne af Napoleons Familie. Man indseer ikke, hvorfor man lader forblive i Landflygtighed saamange Franskmænd, hvis eneste Forbrydelse er et Navn, man nu forherliger. Frygter man ikke for Navnet, behøver man ikke at frygte for de Personer, der bære det; thi deres hele politiske Styrke beroer kun paa de Baand, der forene dem med Napoleon. Fra Hamborg meldes under 29de Mai, Vi erholde Kl. 4 1/2 Pariser-Estafetteposten, som medbringer det almindelig udbredte Rygte, der synes at vække stor Bekymring, at Prinds Louis Napoleon har til Hensigt, at begive sig med et stort Antal af sine Tilhængere ombord paa et engelsk Skib til St. Helena, for der at bivaane Bortførelsen af Keiserens Aske. – Hertugerne af Orleans og Aumale ventedes den 23de i Toulon. Fra Algier intet Nyt, kun gaaer det Rygte, at den trefarvede Fane vaier paa Medeahls Mure.
Viborger Samler, 1840-06-01
Handels=Efterretninger. Hamborg, den 28de Mai. (For den engelske Posts Ankomst). J Hvede ere Forretningerne levende. J de sidste 8 Dage ere kjøbte 7 a 800 Læster Hvede, tildeels for England; Priserne tilsidst 2 a 3 Rthlr. høiere. Rug stille og billigere. Bog holdende sig i Prisen, paa Grund af liden Tilførsel. Havre mindre søgt til uforandrede Priser.
Viborger Samler, 1840-06-01
London, den 25de Mai. Vinden er Sydvest; Veirliget mildt; Vegetationen drives fremad. Markerne skulle vde et skjønt Syn. Engelsk Hvede 1 a 2 sk. billigere uden stærk Omsætning. J Byg ingen væsentlig Forandring, Godt og svært Byg kan endnu erholde den tidligere Priis. Havre fuldkommen saa dyr som i forrige Uge.
Viborger Samler, 1840-06-01
Jndenlandske Efterretninger.
Viborger Samler, 1840-06-01
Kjøbenhavn, den 29de Mai. J Mandags Formiddag afgik herfra Hs. Maj. Kongens Dampskib Kiel til Saltholmen med Hs. Kongl. Høihed Kronprindsen, og kom igien her tilbage Kl. 8 1/2. (Da.)
Viborger Samler, 1840-06-01
Under 23de dennes er Capt. Lieutn. Kruse i Søetaten, hidtilværende Commandant paa Kyholm, efter Ansøgning i Naade bleven forundt sin Afsked og Capt. Lieutn. Schumacher bleven udnævnt i hans Sted.
Viborger Samler, 1840-06-01
Den 28de Mai er iaar som sædvanligt feiret med megen Høitidelighed paa Skydebanen. De Ord, hvormed Justitsraad Guldberg udbragte Skaalen for Trykkefriheden, vare omtrent følgende: "Mine Herrer, Den er en Skaal, som aldrig bør udeblive, hvor frisindede Mænd, ere forsamlede, for at feire en Fædrelands=Fest, og denne Skaal er for Trykkefriheden. Jeg veed vel, at man siger, at unge Mennesker skulle smukt tie stille og ikke yttre nogen Mening, men anvender man det paa Pressen, gjør man den i Sandhed Uret; thi, mine Herrer, Pressen er netop iaar 400 Aar gammel, og jeg skulde da troe, at den er gammel nok til ikke at behøve længere at gaae i Censurens eller Polititilsynets Ledebaand. Jeg tillader mig derfor at foreslaae dem en Skaal for en fri, uafhængig og selvstændig Presse!" – (De øvrige ved Festen holdte Taler skulle vi i næste No. berøre.)¬
Viborger Samler, 1840-06-01
J Mandags Aftes havde Conferentsraad H. Chr. Ørsted opfordret de Studerende til at indfinde sig paa den polytechiske Læreanstalt for at høre, hvad han ved denne Leilighed ønskede at sige; Forsamlingen blev saa talrig, at Localet ikke kunde rumme den, hvorfor man gik til Universitetsbygningens store Auditorium. Conferentsraaden opfordrede de Studerende til at opføre sig med den Sindighed og Rolighed, man tidligere var vant til, og at være overbeviste om, at Kongen havde saa frisindede Anskuelser og Forsætter, som Nogen af hans Undersaatter kunde ønske og vente. (Da.)J Studentersamfundets Møde i Mandags Aftes foretoges intet Afgjørende. (Da.)
Viborger Samler, 1840-06-01
Overpræsidenten i Kjøbenhavn havde i Mandags sammenkaldt Borgerrepræsentanterne til et extraordinairt Møde i Anledning af de Uordener, som have fundet Sted de sidste Dage, som han bad dem om, Enhver i sin Kreds, at modarbeide ved fornuftige Forestillinger. Formanden svarede, at Forsamlingen vilde overveie, hvorvidt der var Anledning til at gjøre noget i denne Sag.
Viborger Samler, 1840-06-01
Allerede tidlig om Eftermiddagen igaar havde en Deel Folk af den lavere Classe i Forening med en Deel Drenge indfundet sig paa Ulfeldts Plads, og flere Nysgjerrige passerede ogsaa Pladsen for at see om der virkelig vilde blive foretaget noget med Støtten. Disse Vandringer vedvarede til henimod Kl. 12, og tilsidst saae Politiet sig nødsaget til at adsplitte de paa Pladsen sig opholdende Personer, hvorefter Alt blev roligt. (Berl. Td.)